Marikana-mynwerkers stel reuse-eis in | Maroela Media
Marikana-mynwerkers stel reuse-eis in
Die families van Marikana-mynwerkers wat in hegtenis geneem en beseer is, het eise van R1 miljard ingestel.
“Ons het eise ingestel rakende die voorval waarin drie mense geskiet en gewond is op 10 Augustus 2012. Ons het ŉ eis ingedien rakende die twee mense wat op 11 Augustus geskiet is. Ons wil hê die National Union of Mineworkers (NUM) moet hulle betaal,” het adv. Dali Mpofu, wat die mynwerkers verteenwoordig wat in hegtenis geneem en beseer is, gesê.
Mpofu het gesê die eise is teen die minister van polisie, die NUM en Lonmin ingedien. “Ons het eise vir 336 mense ingedien. Dit sluit die werkers in wat op 16 Augustus 2012 beseer en in hegtenis geneem is. Ons wil ook hê dat die bevindings van die Farlam Kommissie van Ondersoek hersien moet word.”
Minstens 44 mense is dood tydens ŉ gewelddadige staking by Lonmin se Marikana-myn in Augustus 2012. Nagenoeg 28 000 mynwerkers het gestaak en op ŉ salaris van R12 500 aangedring.
Op 16 Augustus 2012 is 34 mynwerkers deur die polisie doodgeskiet. Tien mense, onder wie twee polisiebeamptes en twee veiligheidswagte van Lonmin, is in die voorafgaande week doodgemaak.
Man vas ná hy glo jok oor huisroof
Kaap-vliegramp: Pasiënt was op pad na hospitaal
kobus pieterse · 3 jaar gelede
Indien eise toegestaan word aan geweldadige betogers moet boere se gesinne en alle slagoffers van moorde se eise wat duisende miljarde rande kan ophoop ook toegestaan word
Ek stem dan moet die boere die selfde doen.
Stel die eise in teen julle unies, hulle is mos die voorbokke wat voorskryf wat om te doen,
Nie `n manier dat so `n eis kan slaag nie.
Kan nie verstaan nie……..wat van die veiligheidspersoneel wat vermoor is?
Gaan hulle ook vergoed word?
Die gierigheid van die mense verbaas my!
Hulle sien mos in ons land “crime pays”!!!
Ek sukkel om my mond te hou….maar as hul nie gestaak het nie en hulle werk gedoen het, sou hulle vandag nog geleef het! Nou moet die belastingbetaler opdok vir hulle dade!! Ek wil stik so absurd is dit!